钦定古今图书集成/明伦汇编/交谊典/第013卷 > 《答陆倕知己赋》前人
## 钦定古今图书集成/明伦汇编/交谊典/第013卷 > 《答陆倕知己赋》前人

“原知己之时义，故相知之信然，乃贪廉之异贯，奈勇
怯之相悬，贪在物而成累，怯在我而可甄，既自得于
为御，复甘心于执鞭，矧相知其如此，独揽涕而潺湲，
虽有望于己知，更非谓其知己。”信伟人之世笃，本侯
服于陆乡，缅风流于道素，袭衮衣与绣裳，逮伊人而
世载，并三骏而龙光，过龙津而一息，望凤条而载翔，
“彼白玉之虽洁，此幽兰之信芳。思在物之取譬，非升
斛而能量。匹耸峙于东岳，比凝厉于秋霜。不一饭以
忘过，每三钱以投渭。匪蒙袂之敢嗟，岂沟壑之能衣。
既蕴藉其有馀，又澹然而无味。得意同乎卷怀，违方
似乎仗气。类平叔而靡雕，似子台而不朴。冠众善而
贻操，综群言而名学。折高戴于后台，异邹颜乎董幄。
探《三诗》于河间，访九师于淮曲。术兼口传之书，艺广
铿锵之乐。时坐睡而悬梁，裁据梧而锥幄。既文过而
意深，又理胜而辞缛。咨余生之荏苒，追岁暮而伤情，
测徂阴于堂下，听鸣钟于洛城。惟忘年之陆子，定一
遇于班荆。余获田苏之价，尔得海上之名，信落魄而
无产，终长勤于短生”，饥虚表于徐步，逃责显于疾行。
子比我于叔则，又方余于耀卿。心照情交，流言靡惑，
万类暗求，千里悬渴。言象可废，筌蹄自默，居非连栋，
行则同车。冬夜不长，夏日靡馀，肴核非饵，丝竹岂娱。
我未舍驾，子已回舆，中饮相顾，怅然动色。邦壤虽殊，
离会难测，存异山阳之居，没非要离之测。以胶投漆
中，《离娄》岂能识。